wickkiey/tamil-wikipedia-markdown huggingface dataset:
# சிறப்பு ஒலிபரப்புச் சேவை


**சிறப்பு ஒலிபரப்புச் சேவை** (*Special Broadcasting Service*, SBS, **எஸ்பிஎஸ்**) எனப்படுவது ஆஸ்திரேலியாவில் இயங்கும் அரசு-சார்பு பொதுத் தொலைக்காட்சி மற்றும் வானொலி சேவை ஆகும். இந்நிறுவனத்தின் நோக்கம் "ஆஸ்திரேலியாவின் பல்கலாச்சாரத்தைப் பிரதிபலிப்பதும், அதன் மூலம் பன்-மொழி மற்றும் பல்கலாச்சார வானொலி, தொலைக்காட்சி சேவைகளை வழங்குவதும்" ஆகும்.  

## வரலாறு
1975 ஆம் ஆண்டில் சிறுபான்மையின மக்களுக்காக சிட்னியிலும் மெல்பேர்ணிலும் இரண்டு சமூக உள்ளூர் வானொலி நிலையங்கள் நிறுவப்பட்டன. இவை எட்டு மொழிகளில் தமது மட்டுப்படுத்தப்பட்ட சேவைகளை நடத்தி வந்தன. இவற்றின் சேவைகளை ஒருமுகப்படுத்தும் நோக்கில் 1978 ஆம் ஆண்டு ஜனவரி 1 இல் சிறப்பு ஒலிபரப்புச் சேவை ஆரம்பிக்கப்பட்டு இவ்விரண்டு வானொலிகளையும் பொறுப்பேற்றுக் கொண்டது.  

முதன் முதலில் மட்டுப்படுத்தப்பட்ட தொலைக்காட்சிச் சேவை ஏப்ரல் 1979 இல் ஆரம்பிக்கப்பட்டது. ஆங்கிலம் அல்லாத வேறு மொழிகளில் சிட்னியிலும் மெல்பேர்ணிலும் ஒளிபரப்பப்பட்டன. முழு நேர சேவைகள் 1980 அக்டோபர் 24 இல் ஐக்கிய நாடுகள் நாள் அன்று ஆரம்பிக்கப்பட்டன.  

1983 அக்டோபர் 16 இல் இதன் சேவைகள் கான்பரா நகருக்கும் பின்னர் 1985 ஆம் ஆண்டில் பிறிஸ்பேன், அடிலெயிட் போன்ற நகரங்களுக்கும் தமது சேவைகளை வழங்க ஆரம்பித்தது.  

ஆங்கிலம், சீனம், அரபு உட்பட உலக மொழிகள் பலவற்றில் தனது ஒலி/ஒளிபரப்பு நிகழ்ச்சிகளை தற்போது நடத்தி வருகிறது. எஸ்பிஎஸ் வானொலி மொத்தம் 68 மொழிகளில் அனைத்து ஆஸ்திரேலிய மாநிலங்களிலும் வானொலி ஒலிபரப்புகளை நடத்தி வருகிறது.  

நகரில் எஸ்பிஎஸ் வானொலி நிலையம்]]  

## தமிழ்ச் சேவை
எஸ்பிஎஸ் வானொலியே ஆஸ்திரேலியாவில் முதன் முதலில் தமிழ் மொழியில் ஒலிபரப்பைத் தொடங்கிய வானொலிச் சேவையாகும். இவ்வொலிபரப்பு 1978 இல் தொடங்கப்பட்டது. கிழமைக்கு ஒரு மணி நேரம் ஞாயிற்றுக்கிழமைகளில் பகல் 11:00 முதல் 12:00 மணி வரை தமிழ் நிகழ்ச்சிகள் நடத்தப்பட்டு வந்தன. 2013 ஏப்ரல் 29 முதல் கிழமைக்கு நான்கு நாட்கள் (திங்கள், புதன், வெள்ளி, ஞாயிறு நாட்களில்) இரவு 08:00 மணி முதல் 09:00 மணி வரை ஒலிபரப்பப்படுகின்றன. இலங்கை, இந்தியா, மலேசியா மற்றும் உள்ளூர் செய்திகள், நடப்பு நிகழ்வுகள், கலாச்சார நிகழ்ச்சிகள் ஒலிபரப்பாகின்றன. றைசல் என அழைக்கப்படும் ரேமண்ட் செல்வராஜா நிகழ்ச்சிகளைத் தொகுத்தளிக்கிறார். இணையம் மூலமாகவும் இந்நிகழ்ச்சிகளைக் கேட்கலாம்.
# படிமம்:SBS.svg

## Summary
Special Broadcasting Service Logo (2008 - ) - Copyright: SBS Corporation. Based on the logo at the SBS website and the high res logo here.  

## Fair use rationale for சிறப்பு ஒலிபரப்புச் சேவை
The above logo is believed to qualify as fair use as it is an image of: a web resolution, and of a lower quality then broadcast/verbatim media releases. The logo provides critical commentary in describing the network. Furthermore it is believed that this logo will not impede the copyright owners ability to profit and is used for critical commentary only, the copyright holder is the SBS Corporation.  

## அனுமதி
# ஓமக்குச்சி நரசிம்மன்



***ஓமக்குச்சி நரசிம்மன்*** (*Omakuchi Narasimhan*, இறப்பு: 11 மார்ச் 2009) என அழைக்கப்பட்ட ***நரசிம்மன்*** என்பவர் இந்திய நாடக, திரைப்பட நடிகராவார். இவர் நகைச்சுவை, குணச்சித்திர வேடங்களில் நடித்துள்ளார். நரசிம்மன் 14 இந்திய மொழிகளில் 1,500-இற்கும் மேற்பட்ட படங்களில் நடித்துள்ளார். முதன்மையாகத் தமிழ்த் திரைப்படங்களில் நடித்துள்ளார். தெலுங்கில் இவர் ஜூட்டு நரசிம்மம் என்று அழைக்கப்பட்டார்.  

## துவக்ககால வாழ்க்கை
நரசிம்மன் 1936 ஆம் ஆண்டில் கும்பகோணத்தில் பிறந்தார். 1953 ஆம் ஆண்டு வெளியான ஔவையார் திரைப்படத்தில் அறிமுகமானார். இருப்பினும், அறிமுகமான பிறகு, படிப்பில் கவனம் செலுத்துவதற்காக நரசிம்மன் 1979 வரை எந்தப் படத்திலும் நடிக்கவில்லை.  

## தொழில்
தமிழில் ஔவையார் (1953) திரைப்படத்தில் குழந்தை நட்சத்திரமாக அறிமுகமான ஓமக்குச்சி நரசிம்மன். பட்டப்படிப்பை முடித்த பிறகு சென்னையில் எல்.ஐ.சியில் பணிபுரிந்தபடியே 1969 ஆம் ஆண்டின் "திருக்கல்யாணம்' படத்தில் நடித்தார். தொடர்ந்து சகலகலா வல்லவன், சூரியன், மீண்டும் கோகிலா, தம்பிக்கு எந்த ஊரு, குடும்பம் ஒரு கதம்பம், புருஷன் எனக்கு அரசன், போக்கிரி ராஜா உட்படப் பல திரைப்படங்களில் நடித்திருக்கிறார்.  

"இந்தியன் சம்மர்' என்ற ஆங்கிலப் படத்திலும் நடித்துள்ள இவர், தலைநகரம் படத்திற்குப் பிறகு திரைப்படங்களில் நடிக்கவில்லை.  

நாடக இயக்குநர் தில்லைராஜனின், "நாரதரும் நான்கு திருடர்களும்" என்ற நாடகத்தில் நரசிம்மன், கராத்தே பயில்வான் வேடத்தில் நடித்தார். இக்காட்சி நகைச்சுவையாக அமைய வேண்டும் என்பதற்காக யப்பானைச் சேர்ந்த பிரபல கராத்தே வீரர் யாமக்குச்சியின் பெயரை நாடகத்தில் கதாபாத்திரத்தின் பெயராக வைக்க இயக்குநர் முடிவு செய்தபோது, தமிழில் அப்பெயரை ஓமக்குச்சி என்று வைத்தால் நகைச்சுவையாக இருக்கும் என்று நினைத்து, அப்பெயரையே வைத்தார். இந்த நாடகத்திற்கு மக்களிடையே பெரும் வரவேற்பு கிடைத்ததால், நூறு நாள்கள் வரை நடந்தது. அதிலிருந்தே நரசிம்மனை, "ஓமக்குச்சி நரசிம்மன்" என அழைக்க ஆரம்பித்தனர்.  

## மறைவு
இரண்டு ஆண்டுகளாகப் புற்றுநோயால் பாதிக்கப்பட்டிருந்த நரசிம்மன், தனது 73-ஆவது அகவையில் 2009, மார்ச் 12, வியாழன் இரவு 9.30 மணிக்கு சென்னையில் இறந்தார். இவருக்கு சரஸ்வதி என்ற மனைவியும், மகன் ஒருவரும், மகள்கள் மூன்று பேரும் உள்ளனர்.
# வில்லியம் ரீசு



**வில்லியம் ரீசு** (William Rees) (பிறப்பு: டிசம்பர் 18, 1943) பிரித்தானிய கொலம்பியாப் பல்கலைக்கழகத்தில் ஒரு பேராசிரியர் ஆவார். இவர் அப் பல்கலைக்கழகத்தின் சமூக மற்றும் பிரதேசத் திட்டமிடல் கல்லூரியின் முன்னாள் நெறியாளரும் ஆவார். 1969-70 ஆம் ஆண்டிலிருந்து இப் பல்கலைக்கழகத்தில் கற்பித்து வரும் இவரது முதன்மை ஆர்வம் பேண்தகுநிலைச் சமூக பொருளியல் வளர்ச்சிக்கான சூழலியல் நிலைமைகள், உலக சூழல்சார் போக்குகள் என்பவை சார்ந்த பொதுத்துறைக் கொள்கை, திட்டமிடல் என்பவை தொடர்பானது ஆகும். *சூழலியல் அடித்தடம்* என்னும் கருத்துருவை உருவாக்கியதுடன், அதைக் கணிக்கும் வழிமுறைகளை உருவாக்கியதிலும் இவர் பெரும்பங்கு வகித்தார்.  

## வெளியிணைப்புகள்
- சமூக மற்றும் பிரதேசத் திட்டமிடல் கல்லூரி, கல்விப் பணியாளர் விபரங்கள்.
- முனைவர் வில்லியம் ரீசுடன் நேர்காணல்
- புவியில் புத்திக்கூர்மை உள்ள உயிரினங்கள் உள்ளனவா (Is There Intelligent Life on Earth)? எட்மண்டனில் உள்ள பார்க்லாந்து நிறுவன மாநாட்டில் நிகழ்த்திய உரை, நவம்பர் 2000.
# மாத்திசு வக்கர்னாகல்



**மாத்திசு வக்கர்னாகல்** (Mathis Wackernagel) (பிறப்பு: நவம்பர் 10, 1962), சுவிட்சர்லாந்தில் பிறந்த ஒரு பேண்தகுநிலை ஆர்வலர் ஆவார். இவர் தற்போது உலக அடித்தட வலையமைப்பு என்னும் நிறுவனத்தின் செயலாக்க நெறியாளர் பதவியில் உள்ளார். இந் நிறுவனம், கலிபோர்னியாவின் ஆக்லாந்திலுள்ள, பேண்தகுநிலை தொடர்பான அளவை முறைகளை உருவாக்கிப் பிரபலப்படுத்துவதில் ஈடுபட்டுள்ள இலாப நோக்கற்ற நிறுவனம் ஆகும்.  

சுவிஸ் கூட்டாட்சித் தொழில்நுட்ப நிறுவனத்தில், இயந்திரப் பொறியியல் பட்டம் பெற்ற இவர், கனடாவின் வான்கூவரில் உள்ள பிரித்தானிய கொலம்பியாப் பல்கலைக்கழகத்தின், சமூக மற்றும் பிரதேசத் திட்டமிடல் கல்லூரியில் முனைவர் பட்டம் பெற்றார். அங்கே வில்லியம் ரீசின் கீழ் ஆய்வுக் கட்டுரைக்காக அவர் செய்த ஆய்வுகளின்போது முன்னர் வில்லியம் ரீசு உருவாக்கிய சூழலியல் அடித்தடம் என்னும் கருத்துருவை வளர்த்து எடுத்ததுடன், அதனைக் கணிப்பிடுவதற்கான வழிமுறைகளை உருவாக்குவதிலும் ஈடுபட்டார்.  

## வெளியிணைப்புகள்
- உலக அடித்தட வலையமைப்பு
- மாத்திசு வக்கர்னாகலுடன் ஒரு நேர்காணல்
- எயார் அமெரிக்கா வானொலியில் மாத்திசு வக்கர்னாகலுடன் ஒரு நேர்காணல்
# அறியாமைக் காலம்

இசுலாமிய நூல்களின் படி இஸ்லாத்திற்கு முற்பட்ட காலம் **ஜாஹிலியாக் காலம்** என அழைக்கப்படுகிறது. ஜாஹிலியாக் காலம் எனும் தொடரை **அறியாமைக்காலம்** என்பர். இலக்கியத்திலும் அல்-குர் ஆனின் சில இடங்களிலும் அறிவு என்ற பதத்திற்கு எதிர்க் கருத்தாக அறியாமை எனும் பொருளில் பயன்படுத்தப்பட்டுள்ளது.  

ஜாஹிலிய்யத், ஜாஹில், ஜாஹிலூன் முதலான அரபுப் பதங்கள் ஜஹ்ல் எனும் மூலப்பதத்திலிருந்தே பிறந்துள்ளன. ஜாஹிலிய இலக்கியத்தில் இப்பதம் *"மிலேச்சத்தனம்"* எனும் பொருளில் கையாளப்பட்டுள்ளது.  

## அரேபியாவின் புவியியல்
### அரேபியாவின் பெயர்

அரேபியர் தாம் வாழும் பூமியை "ஜஸீரதுல் அரப்" என்று அழைத்தனர். அரேபியா என்று இதற்கு ஏன் பெயர் சூட்டினர் என்பது பற்றி இரு வேறு கருத்துக்கள் உள்ளன. அரப் எனும் அரபுப் பதத்தை அரேபியர் பேச்சாற்றல் என்பதைக் குறிக்கப் பயன்படுத்தினர்.
# உலக அடித்தட வலையமைப்பு

**உலக அடித்தட வலையமைப்பு** (Global Footprint Network) கலிபோர்னியாவின் ஆக்லாந்தில் தலைமையிடத்தைக் கொண்ட ஒரு இலாப நோக்கற்ற நிறுவனம் ஆகும். இது 2003 ஆம் ஆண்டில் தொடங்கப்பட்டது. புவியின் சூழலியல் ஆற்றலுக்கு உட்பட்டவகையில், உலக மக்கள் அனைவரும் திருப்தியான வாழ்க்கையை நடத்தும் வாய்ப்பை உறுதிசெய்யக்கூடிய புவியொன்றை உருவாக்குவதில் இந் நிறுவனம் ஈடுபட்டுள்ளது. இயற்கையின்மீது மனிதருக்கான தேவையின் அளவை கணிப்பதற்கும், இத் தேவைகளை வழங்குவதில் இயற்கைக்கு உள்ள ஆற்றலை அளவிடுவதற்கும் பயன்படும் "சூழலியல் அடித்தடம்" என்பதை நடைமுறையில் பயன்படுத்துவதை இந் நிறுவனம் ஊக்குவித்து வருகிறது.  

நிதித்துறையில் நாடுகள் மொத்த உள்நாட்டு உற்பத்தி என்னும் அளவையைப் பயன்படுத்துவது போல, சூழலியல் அடித்தடத்தையும் முதன்மை அளவீடாகப் பயன்படுத்த வைப்பதை இந் நிறுவனம் நோக்கமாகக் கொண்டுள்ளது. 2015 ஆம் ஆண்டளவில் 10 நாடுகளாவது சூழலியல் அடித்தடத்தைப் பயன்படுத்தித் தமது சூழலியல் வளங்களை மேலாண்மை செய்ய வைப்பது இதன் இலக்கு.  

ஆறு கண்டங்களையும் சேர்ந்த பல அமைப்புகள் உலக அடித்தட வலையமைப்பின் பங்காளர்களாக உள்ளனர். உலகின் பெரிய சூழல் முகவர் அமைப்புகள் பல ஏற்கனவே சூழலியல் அடித்தடத்தை உலகின் பேண்தகுநிலையை மேம்படுத்தும் முயற்சியில் பயன்படுத்தி வருகின்றன. சூழல் பாதுகாப்பு முகமை விக்டோரியா (ஆசுத்திரேலியா), ஐரோப்பிய சூழல் முகமை, உலகக் காட்டுயிர் நிதியம் என்பன இவற்றுட் சிலவாகும்.  

## வெளியிணைப்புகள்
- உலக அடித்தட வலையமைப்பின் இணையத் தளம்
# வாழ்க்கை வட்டப் பகுப்பாய்வு

**வாழ்க்கை வட்டப் பகுப்பாய்வு** (Life cycle analysis) என்பது ஒரு குறிப்பிட்ட உற்பத்திப் பொருள் அல்லது சேவையினால் சூழலில் ஏற்படும் தாக்கங்களின் மொத்த விளைவை ஆய்வு செய்யும் அல்லது மதிப்பீடு செய்யும் ஒரு முறை ஆகும். இது ஒரு உற்பத்திப் பொருளுக்கும் சூழலுக்கும் இடையே அதன் தோற்றத்தில் இருந்து அழியும் வரையில் இருக்கக்கூடிய தொடர்புகளை ஆராய்ந்து மதிப்பிடுகிறது. இதனை *வாழ்க்கை வட்ட மதிப்பீடு* என்றும் அழைப்பதுண்டு. இது அப்பொருளை உற்பத்தி செய்வதற்கு மூலப் பொருட்களை நிலத்தில் இருந்து எடுப்பது தொடக்கம் இறுதியில் அப்பொருள் மண்ணுக்கே திரும்பிச் செல்லும் வரையான எல்லாக் கட்டங்களையும் அது கவனத்தில் கொள்கிறது.  

## இலக்குகளும் நோக்கமும்
வாழ்க்கை வட்டப் பகுப்பாய்வின் நோக்கம், பொருட்களினாலும் சேவைகளினாலும் சூழலுக்கு ஏற்படக்கூடிய எல்லாக் கேடுகளையும் ஒப்பிட்டு ஆராய்வதன் மூலம், குறைந்த கேடுகளை விளைவிக்கக் கூடிய பொருட்களையோ சேவைகளையோ தெரிவு செய்வதற்கு உதவுவது ஆகும். தற்போது இது, பொருள்களுக்கும், சேவைகளுக்கும் பொறுப்பாக அடுத்தடுத்துப் பயன்படுத்தப்படும் தொழில்நுட்பங்களினால் ஏற்படும் தாக்கங்களை மட்டுமே கணக்கு வைத்துக்கொள்கிறது. இதனால், பொருட்களை வழங்குவதற்குப் பயன்படுத்தப்படும் தொழில்நுட்பங்களினால் ஏற்படும் தாக்கங்கள் கணக்கில் வருகின்ற அதே வேளை அவற்றைப் பயன்படுத்துவதற்கு எடுக்கப்படும் முடிவுகளினால் ஏற்படக்கூடிய தாக்கங்கள் கணக்கில் வருவதில்லை.  

*வாழ்க்கை வட்டம்* என்பது, மூலப்பொருள் உற்பத்தி, உற்பத்தி, விநியோகம், பயன்பாடு, கழிவகற்றல் என்பவற்றுடன், இடையிடையே உள்ள போக்குவரத்துக் கட்டங்களையும் உட்படுத்திய நியாயமானதும், முழுமையானதுமான மதிப்பீட்டுக்குரிய கட்டங்கள் எல்லாவற்றையும் குறிக்கிறது. இக் கருத்துருவை, ஒரு குறிப்பிட்ட உற்பத்திப் பொருளின் சூழல் செயற்திறனின் உகப்புநிலையாக்கத்துக்குப் (optimize) பயன்படுத்துவதோடு, ஒரு நிறுவனத்தின் சூழல் செயற்திறனின் உகப்புநிலையாக்கத்துக்கும் பயன்படுத்தலாம். பொதுவாக மதிப்பிடப்படும் சூழல் பாதிப்புக்களுள், புவி வெப்பமாதல் (பசுங்குடில் வளிமங்கள் உருவாதல்), அமிலமாதல், பனிப்புகை, ஓசோன் படலச் சிதைவு, நச்சுப் பொருட்களினால் ஏற்படும் மாசு, வாழ்சூழல் அழிவு, பாலைவனமாதல், நிலப்பயன்பாடு, கனிமங்களும், பெற்றோலிய எரிபொருட்கள் குறைவடைதல் என்பன அடங்குகின்றன.  

## நான்கு முதன்மைக் கட்டங்கள்

ஐ.எசு.ஓ 14040, ஐ.எசு.ஓ 14044 ஆகிய தரங்களின்படி, வாழ்க்கை வட்டப் பகுப்பாய்வு நான்கு கட்டங்களில் செய்யப்படுகிறது. அவை பின்வருமாறு.  

1. இலக்கு, செயற்பரப்பு ஆகியவற்றின் வரைவிலக்கணம்
1. விபரப்பட்டியல் பகுப்பாய்வு.
1. தாக்க மதிப்பீடு
1. விளக்கம்
# நாடித் துடிப்பு


**நாடித் துடிப்பு** என்பது இதயம் துடிப்பதால் நாடிகளில் ஏற்படும் தொட்டுணர்வு மூலம் அறியக்கூடிய துடிப்பைக் குறிக்கின்றது. இது பெரும்பானமையான சந்தர்ப்பங்களில் இதயத்துடிப்பு வீதத்துக்குச் சமனானதாகும். நாடித்துடிப்பு நிமிடத்துக்கு எத்தனை என உடலின் சில பகுதிகளில் மட்டுமே தொட்டு உணரப்படக்கூடியது. இதயத் துடிப்பு நேரடியாக இதயத் துடிப்புமானி மூலம் கேட்டறியப்படுகின்றது. இதயத்துடிப்பு என்பது நிமிடத்துக்கு இதயம் எத்தனை தடவை துடிக்கிறது என்பதன் அளவு ஆகும். சராசரியாக வளர்ந்த நபரின் இதயத் துடிப்பு 70 - 80 துடிப்பு/நிமிடம் ஆக இருக்கும். பொதுவாக, வளர்ந்தோரில் 60 தொடக்கம் 100 வரை இயல்பான துடிப்பு எனக் கருதப்படுகின்றது. நாடித் துடிப்பு இதற்கு மிகையாகவோ அல்லது குறைவாகவோ இருந்தால் உடல் நலக் கேட்டிற்கான அறிகுறி எனத் தெரிந்து கொள்ளலாம். எனவே நாடித்துடிப்பு ஒரு உயிராதார அறிகுறி ஆகும்.  

உடலின் மேற்பகுதியில் நாடி அமைந்துள்ள இடங்களில் மட்டுமே நாடித்துடிப்பு தொட்டுணரப்படமுடியும். இவ்விடங்களில் நாடியை அதன் கீழ் உள்ள அமைப்புடன் (பொதுவாக எலும்பு) விரல் மூலம் சிறிது அழுத்துவதால் நாடித்துடிப்பு அறியப்படுகின்றது. கை மணிக்கட்டு, முழங்காலின் பிற்பகுதி, கழுத்து, முழங்கை உட்பகுதி குதிக்கால் மேற்பகுதி, பாதத்தின் ஒரு பகுதி என்பன நாடித்துடிப்பு அறியக்கூடிய இடங்களாகும்.
# இரத்தச் சர்க்கரை

(blue) in humans during the course of a day with three meals. One of the effects of a sugar-rich vs a starch-rich meal is highlighted.]] **இரத்தக் குளுக்கோசுச் செறிவு** அல்லது **இரத்தச் சர்க்கரை அளவு** என்பது மனிதர்களில் அல்லது விலங்குகளில் இரத்தத்தில் கலந்திருக்கும் குளுக்கோசின் அளவைக் குறிப்பதுவாகும். மனித உடலானது இதனைப் பொதுவாக 3.6 - 5.8 மில்லி மோல்/ லீட்டர் அளவில் பேணுகிறது.  

குளுக்கோசு ஆனது உயிரணுக்களுக்குப் பிரதானமான சக்தி வழங்கியாகத் தென்படுகிறது, இது குடலில் இருந்து அகத்துறிஞ்சப்பட்டு, கல்லீரலில் இருந்து உயிரணுக்களுக்கு குருதியருவி மூலம் எடுத்துச் செல்லப்படுகிறது. உயிரணுக்களுக்குள் உட்செல்லுவதற்கு இன்சுலின் எனும் கணையத்தில் சுரக்கப்படும் இயக்குநீர் துணைபோகின்றது.  

சராசரி இரத்தச் சர்க்கரை அளவு நான்கு மில்லி மோல்/ லீட்டர் (72 மில்லிகிராம்/ டெசிலீட்டர்) ஆகும், ஆனால் இதன் அளவு வெவ்வேறு சந்தர்ப்பங்களைப் பொறுத்து வேறுபடும், உதாரணமாக, காலையில் சாப்பாட்டின் முன்னர் குளுக்கோசு அளவு குறைவாகவும், சாப்பாட்டின் பின்னர் உயர்ந்தும் காணப்படும்.  

சாதாரண அளவு இடைவெளிகளில் இருந்து குளுக்கோசின் அளவு மாறுபடுதல் உடல்நல வேறுபாட்டைக் குறிக்கின்றது. குளுக்கோசின் அளவு உயர்வடைதல் இரத்தச் சர்க்கரை மிகைப்பு என்றும் குறைவடைதல் இரத்தச் சர்க்கரைக் குறைவு என்றும் அழைக்கப்படுகிறது. நீரிழிவு நோய் நிரந்தரமான இரத்தச் சர்க்கரை மிகைப்பைக் கொண்டிருக்கிறது, நீரிழிவைப் போல ஏனைய சிலநோய்களும் இரத்தத்தில் சர்க்கரையின் அளவைக் கட்டுப்படுத்த முடியாமையைக் கொண்டிருக்கிறது. தற்காலிகமான இரத்தச் சர்க்கரை மிகைப்பானது மன அழுத்தம், காயங்கள், அறுவைச்சிகிச்சை, மாரடைப்பு, தொற்றுநோய்கள் போன்றவற்றால் ஏற்படலாம். மதுபானம் அருந்தலில் முதலில் சர்க்கரை அளவை மிகைப்பட்டு பின்னர் குறைத்துவிடும். சில குறிப்பிட்ட மருந்துகள் சர்க்கரையின் அளவைக் கூட்டலாம் அல்லது குறைக்கலாம்.
# எல்லைகளற்ற செய்தியாளர்கள்


**எல்லைகளற்ற செய்தியாளர்கள்** (*Reporters Without Borders*, அல்லது **RWB**, பிரெஞ்சு: Reporters sans frontières, எசுப்பானியம்: Reporteros Sin Fronteras, அல்லது **RSF**) என்பது ஊடகச் சுதந்திரத்தை வலியுறுத்தி வரும் ஒரு பன்னாட்டு அரச-சார்பற்ற நிறுவனம். இது பாரிசு நகரைத் தலைமையகமாகக் கொண்டு இயங்கி வருகிறது. இது 1985 ஆம் ஆண்டு பிரான்சின் மொண்டெபெலீயர் என்ற இடத்தில் ராபர்ட் மேனார்ட், ரொனி புரோமன், ஊடகவியலாளர் சான்-குளோட் கிலிபாட் ஆகியோரினால் ஆரம்பிக்கப்பட்டது.  

ஐரோப்பிய நாடாளுமன்றத்தினால் ஆண்டு தோறும் வழங்கப்பட்டுவரும் சாகரொவ் விருது 2005 ஆம் ஆண்டில் எல்லைகளற்ற செய்தியாளர்களுக்கு வழங்கப்பட்டது.
# சூழற்புத்தாக்கம்

**சூழற்புத்தாக்கம்** (Eco-innovation) என்பது, பேண்தகுநிலை வளர்ச்சிக்குப் பங்களிப்புச் செய்யும் உற்பத்திப் பொருட்களினதும், வழிமுறைகளினதும் புத்தாக்கத்தைக் குறிக்கும். இது, நேரடியாகவோ மறைமுகமாகவோ சூழலியல் மேம்பாட்டுக்கு உதவுவதற்காக அறிவை வணிகத் தேவைகளுக்குப் பயன்படுத்துவது ஆகும். இது, சூழலுக்கு உகந்த தொழில்நுட்பங்களை மேம்படுத்துவது முதல் சமூகம் ஏற்கக்கூடிய பேண்தகுநிலையை அடைவதற்கான புத்தாக்கம் சார் வழிமுறைகள் வரை சூழலியல் தொடர்பான பலவிதமான எண்ணக்கருக்களை உள்ளடக்குகிறது.  

## சூழற்புத்தாக்கக் கருத்துருவின் தோற்றம்
சூழற்புத்தாக்கம் என்னும் எண்ணக்கரு அண்மைக் காலத்தது ஆகும். குளோட் பசுலரும், பீட்டர் யேம்சும் எழுதிய நூலொன்று (1996) இது குறித்து முதலில் குறிப்பிட்ட நூல்களுள் ஒன்றாகும். இடற்குப் பின்னர் பீட்டர் யேம்சு எழுதிய கட்டுரையில் சூழற்புத்தாக்கம் என்பதன் வரைவிலக்கணத்தை வெளியிட்டார். இதன்படி, சூழற்புத்தாக்கம் என்பதை "வாடிக்கையாளருக்கும், வணிகருக்கும் பெறுமதியைக் கொடுப்பதோடு சூழலுக்கும் குறிப்பிடத்தக்க அளவு குறைவான தாக்கத்தைக் கொடுக்கும் புதிய பொருட்களும் வழிமுறைகளும் ஆகும்.
# க. வேலாயுதம்


**தம்பலகாமம் க வேலாயுதம்** (நவம்பர் 17, 1917 - மே 19, 2009) ஈழத்தின் மூத்த எழுத்தாளர். திருகோணமலை மாவட்டத்தின் தம்பலகாமம் என்ற ஊரில் பிறந்து வளர்ந்தவர். சிறந்த கவிஞர், வீரகேசரி பத்திரிகையில் 50 ஆண்டுகளுக்கு மேலாக நிருபராகப் பணியாற்றியவர்.  

வீரகேசரி, மித்திரன், தினபதி, சிந்தாமணி, சுடர், சுதந்திரன், தினகரன், தினக்குரல், ஆத்மஜோதி, சிவநெறி, குமுதம் பக்தி இதழ் ஆகியவற்றில் கவிதை, கட்டுரை, சிறுகதை, குறுநாவல், செய்தி மடல் என பலவகைகளில் பதிவு செய்தவர்.  

## வாழ்க்கைச் சுருக்கம்
இலங்கையின் கிழக்கு மாகாணத்தில் தம்பலகாமம் என்ற ஊரில் வே. கனகசபை, தங்கம் ஆகியோருக்கு வேலாயுதம் 1917 ஆம் ஆண்டில் பிறந்தார்.  

## வெளியிட்ட நூல்கள்
- *ரங்கநாயகியின் காதலன்* (குறுநாவல், ஈழத்து இலக்கியச்சோலை, திருகோணமலை)
- *தமிழ் கேட்க ஆசை* (கட்டுரைத் தொகுப்பு, பொற்கேணி கிராம அபிவிருத்திச் சங்கம், தம்பலகாமம்)
# வார்ப்புரு:இசுலாம்

}  

| list1name = நம்பிக்கைகள்  
| list1title = நம்பிக்கைகள்  
| list1 =  
- இறைவன் ஓருவர்
- இறைத்தூதர்கள்
- மறை நூல்கள்
- மலக்குகள்
- விதி

- மறுமை நாள்

| list2name = மரபுகள்  
| list2title = கடமைகள்  
| list2 =  
- கலிமா
- தொழுகை
- நோன்பு
- சகாத்
- ஹஜ்

| list3name = texts  
| list3title = நூல்களும் சட்டங்களும்  
| list3 =  
- குர்ஆன்
- சுன்னா
- ஹதீஸ்

- Fiqh
- ஷரியா
- கலாம்

| list4name = வரலாறு  
| list4title = வரலாறு  
| list4 =  
- காலக்கோடு
- முகம்மது நபி

- Ahl al-Bayt
- :

- [[ராசிதீன் கலீபாக்கள்
- இம்மாமேட் (சியா சட்டம்)

- கலீபாக்கள்
- இசுலாமின் பரவல்

| list5name = பிரிவுகள்  
| list5title = பிரிவுகள்  
| list5 =  
- சுன்னி
- சியா
- சூபியம்

- இபாதி
- அகமதியா

- குரானிசம்
- இஸ்லாம் தேசம்
- Liberal
| list6name = பண்பாடு  
| list6title = பண்பாடும் சமூகமும்  
| list6 =  
- இசுலாமியக் கல்வி
- இசுலாமும் விலங்குகளும்
- இசுலாமிய கலை

- நாட்காட்டி
- இசுலாமும் குழந்தைகளும்

- தாஃவா
- மக்கள் பரம்பல்

- பண்டிகைகள்
- மசூதிகள்

- மெய்யியல்
- அரசியல்

- அறிவியல்
- பெண்கள்

| list7name = see  
| list7title = list7 =  
- [[இசுலாமும் ஏனைய சமயங்களும்|ஏனைய சமயங்கள்
- இசுலாமியம்
- விமர்சனம்

| below =  
| belowstyle = :; background:white  

}}<noinclude></noinclude>
# பிரித்தானிய அருங்காட்சியகம்



**பிரித்தானிய அருங்காட்சியகம்** என்பது இலண்டனில் அமைந்துள்ள, மனித வரலாறு, பண்பாடு என்பன தொடர்பான அருங்காட்சியகம் ஆகும். 7 மில்லியன்களுக்கு மேற்பட்ட காட்சிப் பொருட்களைக் கொண்டுள்ள இந்த அருங்காட்சியகம் உலகின் மிகவும் பெரியதும், முழுமையானதும் ஆகும். உலகின் எல்லாக் கண்டங்களில் இருந்தும் கொண்டுவரப்பட்ட இங்குள்ள காட்சிப் பொருட்கள் மனிதப் பண்பாட்டின் கதையை அதன் தொடக்க காலத்திலிருந்து தற்காலம் வரை விளக்கி ஆவணப்படுத்துகின்றன.  

இந்த அருங்காட்சியகம், மருத்துவரும் அறிவியலாளருமான சர் ஆன்சு சுலோன் (Sir Hans Sloane) என்பவரின் சேகரிப்புக்களை அடிப்படையாகக் கொண்டு 1700 ஆம் ஆண்டில் தொடங்கப்பட்டது. புளூம்சுபரியில், இன்றைய அருங்காட்சியகம் இருக்கும் இடத்தில் அமைந்திருந்த மான்டேகு இல்லத்தில் இருந்த இந்த அருங்காட்சியகம் 1759 ஆம் ஆண்டில் பொதுமக்கள் பார்வைக்குத் திறக்கப்பட்டது. அதற்குப் பிற்பட்ட இரண்டரை நூற்றாண்டுக் காலத்தில் இது பல கிளை நிறுவனங்களைக் கொண்டதாக விரிவாக்கம் பெற்றது. இவற்றுள் தென் கென்சிங்டனில் 1887 ஆம் ஆண்டில் நிறுவப்பட்ட பிரித்தானிய இயற்கை வரலாற்று அருங்காட்சியகம் முதலாவது ஆகும். 1997 ஆம் ஆண்டில் பிரித்தானிய நூலகக் கட்டடம் திறந்து வைக்கப்படும் வரை, அருங்காட்சியகமும், தேசிய நூலகமும் ஒரே கட்டடத்திலேயே இயங்கிவந்தன.
# இயற்கை வரலாற்று அருங்காட்சியகம், இலண்டன்



இலண்டனில் உள்ள **இயற்கை வரலாற்று அருங்காட்சியகம்** (Natural History Museum), தென் கென்சிங்டனின், கண்காட்சித் தெருவில் அமைந்துள்ள மூன்று பெரிய அருங்காட்சியகங்களுள் ஒன்று. அறிவியல் அருங்காட்சியகமும், விக்டோரியா மற்றும் ஆல்பர்ட் அருங்காட்சியகமும் ஏனைய இரண்டும் ஆகும். இதன் முன்புறம் குரோம்வெல் சாலையில் அமைந்துள்ளது. பண்பாடு, ஊடகம் மற்றும் விளையாட்டு வாரியத்தின் ஆதவுடன் இயங்கும் ஒரு பொது நிறுவனமாகும்.  

இந்த அருங்காட்சியகம் உயிர் அறிவியல், புவி அறிவியல் என்பன தொடர்பான 70 மில்லியன் மாதிரிக் காட்சிப்பொருட்களைக் கொண்டுள்ளது. இவை தாவரவியல், பூச்சியியல், கனிமவியல், தொல்லுயிரியல், விலங்கியல் ஆகிய ஐந்து முக்கிய துறைகள் சார்ந்தவை. இந்த அருங்காட்சியகம், சிறப்பாக வகைப்பாட்டியல், அடையாளம் காணல், பாதுகாத்தல் போன்றவை தொடர்பான ஆய்வுகளுக்காக உலகப் புகழ் பெற்றது. டார்வினால் சேகரிக்கப்பட்ட மாதிரிகள் போன்ற, இங்குள்ள சேகரிப்புக்கள் பல மிகுந்த வரலாற்றுப் பெறுமானமும், அறிவியல் பெறுமானமும் கொண்டவை.  

இங் காட்சிக்கு வைக்கப்பட்டுள்ள தொன்மாக்களின் எலும்புக் கூடுகளுக்காகவும் இக் கட்டிடத்தின் கட்டிடக்கலைச் சிறப்புக்காகவும் இந்த அரும்காட்சியகம் பெரிதும் பெயர் பெற்றது.
# ராஜம் கிருஷ்ணன்


**ராஜம் கிருஷ்ணன்** (1925 - அக்டோபர் 20, 2014) மூத்த தமிழக பெண் எழுத்தாளர் ஆவார். இவருடைய காலத்தின் பெண் அடிமை நிலையையும் மற்ற சமூக அவலங்களையும் இவரின் படைப்புகள் வெளிச்சமிட்டுக் காட்டுகின்றன.  

## பிறப்பும் இளமைக் காலமும்
1925-ம் ஆண்டு தமிழகத்தின் திருச்சிராப்பள்ளி மாவட்டத்தில் உள்ள முசிறியில் பிறந்தவர். பள்ளிக்கு சென்று முறையான கல்வி பயிலாதவர்.  
பெண்கள் பூப்படையும் முன்பே திருமணம் செய்து வைத்துவிடும் அன்றைய சமூக வழக்கப்படி, 15வது வயதிலேயே ராஜம் கிருஷ்ணனுக்குத் திருமணம் செய்துவைக்கப்பட்டது. திருமணத்திற்குப் பின்னர் சென்னை கிழக்கு தாம்பரத்தில் குடியேறினார். மின் பொறியாளரான கணவரின் உதவியால் பல புத்தகங்களைப் படித்து, பின் தானே கதைகளை எழுத ஆரம்பித்தார்.  

## எழுத்து
பொதுவாக தனது படைப்புக்காகத் தேர்ந்தெடுக்கும் கதைக்களம் உள்ள பகுதிகளுக்கு நேரில் சென்று, அங்குவாழும் மக்களோடு நெருங்கிப் பழகி உண்மை நிலைமைகளை அனுபவப் பூர்வமாக உணர்ந்துகொண்டு, அந்த உணர்வையும், அவர்களது உண்மையான முன்னேற்றத்திற்கான லட்சியத்தையும் தம் எழுத்து வழியாகக் கொண்டுவந்தவர் .  

## விருதுகள்
ராஜம் கிருஷ்ணன் பல்வேறு பாராட்டுகளையும், விருதுகளையும் பெற்றவர். அவற்றுள் சில:  

- 1950—நியூயார்க் ஹெரால்ட் ட்ரைப்யூன் சர்வதேச விருது
- 1953—கலைமகள் விருது (நாவல் : பெண் குரல்)
1. அலைவாய்க்கரையிலே
1. அன்னையர்பூமி
1. அன்புக்கடல்
1. ஆண்களோடு பெண்களும்
1. இடிபாடுகள்
1. உத்தரகாண்டம்
1. உயிர் விளையும் நிலங்கள்
1. ஓசைகள அடங்கிய பிறகு
1. கட்டுக்காவல்; 1969 திசம்பர்; பக்.212; பாரி நிலையம், சென்னை.
1. கதைக்கனிகள்
1. கரிப்பு மணிகள்
1. காக்கானி
1. குறிஞ்சித்தேன்
1. கூடுகள் 1990, தாகம் சென்னை
1. கூட்டுக்குஞ்சுகள்
1. கைவிளக்கு 1966, மங்கள நூலகம், சென்னை
1. கோடுகளும் கோலங்களும்
1. கோபுரபொம்மைகள்
1. சத்திய வேள்வி
1. சலனங்கள்
1. சுழலில் மிதக்கும் தீபங்கள்
1. சேற்றில் மனிதர்கள் (பாரதீய பாஷா பரிஷத் பரிசு மற்றும் இலக்கியச் சிந்தனை பரிசு பெற்ற நாவல்)'
1. சோலைக்கிளி; 1969 ஏப்ரல்; பக்.282; பாரி நிலையம், சென்னை.
1. பாரதகுமாரிகள்
1. பானுவின் காதலன் (கல்கி 1956-11-18 இதழில் தொடங்கி 1957-03-10 இதழில் நிறைவடைந்த தொடர்கதை); 1959 திசம்பர்; பக்.150; மங்களம் பதிப்பகம், சென்னை.
1. பாஞ்சாலி சபதம் பாடிய பாரதி
1. சத்திய தரிசனம்

### தன் வாழ்க்கைக் குறிப்பு
1. காலம்; சேகர் பதிப்பகம், சென்னை 78; பதிப்பு 2014
# ஸ்காட்லாந்து துடுப்பாட்ட அணி


செப்டம்பர் 2014 முதல் அணியின் தலைவராக இருந்த பிரஸ்டன் மாம்சென் பதவி விலகிய பின்னர், கைல் கோட்ஸர் 2016 நவம்பரில் அணியின் தலைவரானார். பயிற்சியாளராக தென்னாப்பிரிக்காவின் ஷேன் பர்கர் ஜனவரி 2019 இல் பொறுப்பேற்றுக் கொண்டார்.  

ஏப்ரல் 2018 இல், ஐ.சி.சி தனது அனைத்து உறுப்பினர்களுக்கும் முழு இருபது -20 சர்வதேச (டி 20 ஐ) அந்தஸ்தை வழங்க முடிவு செய்தது. எனவே, ஜனவரி 1, 2019 க்குப் பிறகு ஸ்காட்லாந்து மற்றும் பிற ஐ.சி.சி உறுப்பினர்களிடையே விளையாடிய அனைத்து இருபதுக்கு -20 போட்டிகளும் முழு டி 20 ஐ ஆகும்.
# பிக்கோமீட்டர்

அணு]]  
**பிக்கோமீட்டர்** (*picometre*, **பிமீ, pm**) என்பது ஒரு மீட்டரின் ஒரு டிரில்லியனில் ஒரு பங்கு ஆகும். அதாவது 1/1,000,000,000,000 மீட்டர். இது அனைத்துலக முறை அலகுகள் முன்னொட்டு கொண்ட அளவு. அறிவியல் குறியீட்டு முறைப்படி 1×10<sup>−12</sup> மீ என்றும் பொறியியல் குறியீட்டு முறைப்படி 1 E-12 மீ என்றும் எழுதலாம். இவ்வலகு முன்னர் மைக்குரோமைக்குரோன், ஸ்டிக்மா, பைக்குரோன் எனவும் அழைக்கப்பட்டது.  

இவ் அளவு, மைக்ரோ மீட்டர் என்னும் அளவில் மில்லியனில் ஒரு பங்கு ஆகும். ஆங்ஸ்டிராம் என்னும் அளவோடு ஒப்பிடும் பொழுது பிக்கோமீட்டர் என்பது ஆங்சிட்ரோமின் நூற்றில் ஒரு பங்கு ஆகும். ஆனால் ஆங்சிட்ரோம் என்பது அனைத்துலக முறை அலகுகள் ஒப்புதல் பெற்ற நீள அளவு அல்ல.  

பிக்கோமீட்டர் என்னும் அளவு மிகவும் சிறியதாகையால், பெரும்பாலும் அணுவின் உட்கூறாகிய துகள்களின் அளவுகளைக் குறிக்கவே பெரும்பாலும் பயன்படுகின்றது. பொதுவாக ஓர் அணுவின் ஆரம் 25 முதல் 260 பிக்கோமீட்டர் வரை இருக்கும். எடுத்துக்காட்டாக தங்க அணுவின் ஆரம் 135 பிக்கோமீட்டர் ஆகும், ஆனால் ஈலியம் அணுவின் விட்டம் 32 பிக்கோமீட்டர் இருக்கும்.
# விக்கிப்பீடியா:உங்களுக்குத் தெரியுமா/மார்ச் 15, 2009


- **கணவாய்க்கு** (படம்) மூன்று இதயங்கள் உண்டு. இதன் குருதி நீல நிறத்தில் இருக்கும்.
- அண்டத்தின் முழுமையான ஆற்றல் அடர்த்தியில் நாம் இதுவரை அண்டம் என்று எண்ணியிருந்தது 4% மட்டுமே. இன்றுவரை 22% நேரடியாக அறிய இயலாத கரும் பொருளாலும் (dark matter), 74% நேரடியாக இன்றுவரை அறிய இயலாத கருமை ஆற்றலாலும் (dark energy) ஆனது என தற்போது இயற்பியலாளர்களால் கருதப்படுகிறது.
- தற்போது தனிம அட்டவணையில் உள்ள 117 தனிமங்களில் 18 மட்டுமே **மாழையிலி** (உலோகம் அல்லாதவை), இவையும் மிகக் கூடிய அழுத்தத்தில் மாழைகளாக (உலோகங்களாக) மாறும்.
- உலகில் வழங்கிவந்த பல்வேறு மருத்துவ முறைகளில் அலோபதி என்ற மேற்குநாட்டு மருத்துவ முறையே அறிவியல் முறையை உள்வாங்கி தற்கால மருத்துவமாக மருபியது.
- **தேவாரங்கள்** எனப்படுபவை 7 ம், 8 ம் நூற்றாண்டுகளில் மூன்று நாயன்மார்களால் (சம்பந்தர், அப்பர், சுந்தரர்) தமிழில் எழுதப்பட்ட 8227 சைவ சமயப் பாடல்கள் ஆகும்.
# தமிழ்நாடு உள்ளாட்சி மன்றங்கள்


தமிழ்நாடு உள்ளாட்சி அமைப்புகளுக்கு மக்களால் தேர்ந்தெடுக்கப்பட்ட உறுப்பினர்களைக் கொண்டு **தமிழ்நாடு உள்ளாட்சி மன்றங்கள்** உருவாக்கப்படுகின்றன. இந்த மன்றங்களில் நிறைவேற்றப்படும் தீர்மானங்களின்படியே அந்த ஊர்களின் வளர்ச்சித் திட்டங்கள் செயல்படுத்தப்படுகின்றன. தமிழ்நாட்டில் இருக்கும் உள்ளாட்சி மன்றங்கள் மாநகராட்சி மன்றம், நகராட்சி மன்றம், பேரூராட்சி மன்றம், மாவட்ட ஊராட்சி மன்றம், ஊராட்சி ஒன்றியக் குழு, ஊராட்சி மன்றம் எனும் மன்றங்களாகப் பிரிக்கப்பட்டு இருக்கின்றன.  
**-
! align= width=மாவட்டம்**

| நகர்ப்புறம் | கிராமப்புறம் |  |  |  |  |  |
| --- | --- | --- | --- | --- | --- | --- |
| - valign=top | அரியலூர் | 0 | 2 | 2 | 6 | 201 |
| **Total** | **13** | **164** | **546** | **395** | **12,745** | } |

## மாநகராட்சி மன்றம்
தமிழ்நாட்டில் அதிகமான மக்கள் தொகையுடன் மிக அதிக வருவாயுடைய ஊர்களை மாநகராட்சிகளாகப் பிரித்துள்ளனர். தமிழ்நாட்டில் மொத்தம் 21 மாநகராட்சிகள் இருக்கின்றன. இந்த மாநகராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. இந்த வார்டுகளில் வாக்காளர்களாக உள்ள மக்களால் மாநகராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த மாநகராட்சி மன்றத் தலைவர்களை (மேயர்) 1996, 2001 ஆம் ஆண்டுகளில் நடைபெற்ற உள்ளாட்சித் தேர்தல்களில் மக்கள் நேரடியாகத் தேர்வு செய்தனர். 2006 ஆம் ஆண்டில் நடைபெற்ற தேர்தலில் தேர்வு செய்யப்பட்ட மாமன்ற உறுப்பினர்களில் இருந்து ஒருவர் மாமன்றத் தலைவராகவும், ஒருவர் மாமன்றத் துணைத் தலைவராகவும் தேர்வு செய்யப்பட்டனர். 2011 ஆம் ஆண்டு நடைபெறுகின்ற தேர்தலில், 1996, 2001 ஆம் ஆண்டுகளில் நடைபெற்ற தேர்தல்களைப் போல் மக்கள் நேரடியாகத் தேர்வு செய்ய உள்ளனர். தேர்ந்தெடுக்கப்பட்ட நகராட்சி மன்ற உறுப்பினர்களில் ஒருவர் மாநகராட்சி மன்றத் துணைத் தலைவராகத் (துணை மேயர்) தேர்வு செய்யப்படுகின்றார். மாநகராட்சியின் உறுப்பினர்களைக் கொண்டு நடத்தப்படும் மாநகராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி மாநகராட்சி ஆணையாளர் அந்தப் பணிகளை தனக்குக் கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாகப் போட்டியிட அனுமதி அளிக்கப்பட்டுள்ளது  

- தமிழ்நாட்டிலுள்ள 21 மாநகராட்சி மன்றங்களும் 820 வார்டுகளும் இருக்கின்றன.

| வ.எண் | மாநகராட்சி | வார்டுகளின் எண்ணிக்கை |
| --- | --- | --- |
| 1 | சென்னை | 200 |
| 2 | கோயம்புத்தூர் | 148 |
| 3 | மதுரை | 100 |
| 4 | திருச்சிராப்பள்ளி | 65 |
| 5 | சேலம் | 60 |
| 6 | தூத்துக்குடி | 60 |
| 7 | வேலூர் | 60 |
| 8 | ஈரோடு | 60 |
| 9 | திருப்பூர் | 60 |
| 10 | திருநெல்வேலி | 55 |
| 11 | ஓசூர் | 80 |
| 12 | நாகர்கோவில் | 55 |
| 13 | திண்டுக்கல் | 60 |
| 14 | தஞ்சாவூர் | 60 |
# விக்கிப்பீடியா:விக்கிப்பீடியா பயிற்சி/தேர்ந்தெடுத்த கட்டுரைகள்

முதற்பக்க கட்டுரைகள் அனைத்துமே தேர்ந்தெடுக்கப்பட்ட கட்டுரைகளில் இடம்பெறத்தக்கவை தான். எனினும், பரப்புரை தேவைகளுக்காக, விக்கிப்பீடியாவில் பல்வேறு புலங்களையும் காட்டுமாறு வகைக்கு ஒன்றாக இங்கு பட்டியலிடலாம்.  

1. பட்டாம்பூச்சி (உயிரியல்)
1. தமிழ் (மொழி)
1. கம்போடியா (புவியியல்)
1. நீர்மூழ்கிக் கப்பல் (நுட்பம்)
1. கமில் சுவெலபில் (அறிஞர்கள்)
1. இராசேந்திர சோழன் (வரலாறு)
1. கொட்டாவி (உடலியல்)
1. கிப்பன் பண்டம் (பொருளாதாரம்)
1. ஜிமெயில் (இணையம்)
1. மாயா நாகரிகம் (பண்பாடு)
1. கூடைப்பந்தாட்டம் (விளையாட்டு)
1. முறுக்கு விசை (இயற்பியல்)
1. புவி சூடாதல் (சூழலியல்)
1. பௌத்தம் (சமயம்)
1. சார்லி சாப்ளின் (திரைப்படம்)
1. சக்கீரா (இசை)
1. தமிழர் (இனவியல்)
1. படிவளர்ச்சி (உயிரியல்)
1. கணினியில் தமிழ் (கணினியியல்)
1. வரையாடு (உயிரியல்)
# விக்கிப்பீடியா:முதற்பக்கக் கட்டுரைகள்/மார்ச் 15, 2009


**இந்திய தரைப்படை** இந்தியப் படைத்துறையின் மிகப்பெரிய பிரிவாகும். இது இந்தியாவின் பாதுகாப்பு நலனை காப்பதிலும், அமைதியை நிலைநாட்டுவதிலும், நாட்டின் உள்நாட்டு பாதுகாப்பு பணிகளில் ஈடுபடுவதிலும், எல்லை கண்காணிப்புப் பணிகளில் ஈடுபடுவதிலும், பயங்கரவாத எதிர்ப்பு பணிகளிலும் பெரும் பங்கு வகிக்கிறது. மேலும், இயற்கை சீற்றங்களின் போது மீட்புப்பணி மற்றும் மனிதாபிமான பணிகளிலும் ஈடுபடுகின்றது. இந்திய தரைப்படை இந்தியப் பாதுகாப்பு அமைச்சகத்தின் நேரடி கட்டுப்பாட்டின் கீழ் இயங்குகிறது. 1,130,000 படைவீரர்களைப் பணியில் கொண்டும், 1,800,000 பேரை இருப்பில் கொண்டும், இந்திய தரைப்படை உலகில் இரண்டாவது பெரிய தரைப்படையாகும். .  

---

**எலிக்குடும்பம்** அல்லது **முரிடீ** (Muridae) என்பது பாலூட்டிகள் வகுப்பில் உள்ள குடும்பங்கள் யாவற்றினும் மிகப்பெரிய குடும்பம். இக் குடும்பத்தில் ஏறக்குறைய 650 இனங்கள் உள்ளன. இவை ஆசியா, ஆப்பிரிக்கா, ஐரோப்பா, ஆசுத்திரேலியா ஆகிய இடங்களில் இயற்கையாக வாழ்கின்றன. எலி இனங்கள் உலகெங்கும் அறிமுகப்படுத்தப்பட்டு எங்கும் பரவி உள்ளன. இந்தக் குடும்பத்தை சேர்ந்த சில இனங்கள், சுண்டெலி, வயல் எலிகள், கெர்பில் என்னும் எலி வகைகள் ஆகும். அறிவியற் பெயராகிய முரிடீ (Muridae) என்பதன் பொருள் இலத்தீனில் எலி என்பதே.
# சாய்வு இருக்கை

**சாய்வு இருக்கை** என்பது முன்று நபர்கள் அமரும் ஒரு இருக்கை அகும். இதனை ஆங்கிலத்தில் சொஃப என்றும் குறுவர்கள்.  
இது பல வகைகளிளும் பல வடிவங்களிளும் வருகின்றது.  

## வரலாறு

பழங்காலம் முதல் இக்காலம்வரை சாய்வு இருக்கை என்பது மிகவும் பெரிதக மக்களள் பயன்படுத்தப்பட்டு வருகின்றது.  

, by Jacques-Louis David, 1800: a Greek Revival couch with lyre arm design.]]  

பழங்காலத்தில் அரண்மனையிலும், மாளிகையிலும் சாய்வு இருக்கை பயன்படுத்தப்பட்டு வந்தது அக்காலத்தில் சாய்வு இருக்கை வசதிவாய்ந்த குடும்பத்தினரே பயன்படுத்தி வந்தனர். இக்காலத்தில் சாய்வு இருக்கை என்பது நடுதினர் குடும்பத்திலும்,வசதிபடைத்த குடும்பத்திலும் பயன்படுத்தபடுகின்றது.
# இந்திய அரசியலமைப்பின் பதினொன்றாவது பகுதி


**இந்திய அரசியலமைப்பின் பதினொன்றாவது பகுதி**  

**பகுதி 11**-விதியில் அடங்குவன ஒன்றியம் மற்றும் மாநிலங்களின் இடையேயானத் தொடர்புகள்.  

## அத்தியாயம் 1

விதிகள் 245-255 களில் உள்ளது படி சட்டமன்ற அதிகாரப்பங்கீடு விதிகள் 245-255 களில் உள்ளது படி சட்டமன்ற பங்கீடுத் தொடர்புகளை எடுத்துரைத்தல்..  

## அத்தியாயம் 2
விதிகள் 256-263 களின் படி நிருவாகத் தொடர்புகளின் விதிகள் 256-261- பொது விதி 262 நீராதாரத் தொடர்பு விவாதங்கள். விதிகள் 263- மாநிலங்கிடையே இணைந்து செயலாற்றுதல் .
# முன்னோர்

, அதன் தாய்,அதன் பாட்டி மற்றும் அதன் கொள்ளுப் பாட்டி. இவர்களை இக்குழந்தையின் முன்னோர்கள் என்று கூற‌லாம்.]]  

**முன்னோர்** என்பது ஒருவருக்கு முந்தைய தலைமுறையைச் சேர்ந்தவர்களைக் குறிக்கப் பயன்படுத்தப்படும் ஒரு சொல்லாகும். எடுத்துக்காட்டாக, திருக்குறள், மணிமேகலை, சிலப்பதிகாரம், குண்டலகேசி போன்றவற்றை நமது முன்னோர் எழுதிய நூல்கள் என்று கூறுவதுண்டு.
# ஐந்தாவது மக்களவை



இந்திய நாடாளுமன்றத்தின் **ஐந்தாவது மக்களவை** 1971 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:  

## முக்கிய உறுப்பினர்கள்
| வகித்த பதவி | பதவி வகித்த காலம் |  |
| --- | --- | --- |
| மக்களவைத் தலைவர் | குர்தியால் சிங் தில்லான் | 03-22-71 - 12-01-75 |
| பாலி ராம் பகத் | 01-05-76 to 03-25-77 |  |
| மக்களவைத் துணைத் தலைவர் | ஜி.ஜி. ஸ்வெல் | 03-27-71 - 01-18-77 |
| பொதுச் செயலர் | எஸ். எல். சக்தர் | 09-02-64 - 06-18-77 |
# ஆறாவது மக்களவை



இந்திய நாடாளுமன்றத்தின் **ஆறாவது மக்களவை** 1977 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:  

## முக்கிய உறுப்பினர்கள்
| எண் | உறுப்பினர் பெயர் | பதவி வகித்த காலம் |  |
| --- | --- | --- | --- |
| 1. | நீலம் சஞ்சீவ ரெட்டி | மக்களவைத் தலைவர் | 03-26-77 -07-13-77 |
| 2. | கே. எஸ். ஹெக்டே | மக்களவைத் தலைவர் | 07-21-77 - 01-21-80 |
| 3. | கோதே முராஹரி | மக்களவைத் துணைத்தலைவர் | 04-01-77 - 08-22-79 |
| 4. | அவதார் சிங் ரிக்கி | பொதுச் செயலர் | 06-18-77 -12-31-83 |
# ஏழாவது மக்களவை



இந்திய நாடாளுமன்றத்தின் **ஏழாவது மக்களவை** 1980 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:  

## முக்கிய உறுப்பினர்கள்
| எண் | உறுப்பினர் பெயர் | பதவி வகித்த காலம் |  |
| --- | --- | --- | --- |
| 1. | பல்ராம் சாக்கர் | மக்களவைத் தலைவர் | 01-22-80 -01-15-85 |
| 2. | ஜி. இலட்சுமணன் | மக்களவைத் துணைத் தலைவர் | 02-01-80 -12-31-84 |
| 3. | அவதார் சிங் ரிக்கி | பொதுச் செயலர் | 06-18-77 -12-31-83 |
| 4. | சுபாஷ் சி காஷ்யப் | பொதுச் செயலர் | 12-31-83 -08-20-90 |
# எட்டாவது மக்களவை



இந்திய நாடாளுமன்றத்தின் **எட்டாவது மக்களவை** (*8th Lok Sabha*) 1984 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:  

## முக்கிய உறுப்பினர்கள்
| எண் | உறுப்பினர் பெயர் | பதவி வகித்த காலம் |  |
| --- | --- | --- | --- |
| 1. | பல்ராம் சாக்கர் | மக்களவைத் தலைவர் | 01-16-85 -12-18-89 |
| 2. | மு. தம்பிதுரை | மக்களவைத் துணைத் தலைவர் | 01-22-85 -11-27-89 |
| 3. | சுபாஷ் சி காஷ்யப் | பொதுச் செயலர் | 12-31-83 to 08-20-90 |

## அரசியல் கட்சி உறுப்பினர்களைன் எண்ணிக்கை
எட்டாவது மக்களவையில் கட்சி வாரியாக உறுப்பினர்களின் எண்ணிக்கை கீழே கொடுக்கப்பட்டுள்ளது.  
| வரிசை எண் | கட்சி | உறுப்பினர்கள் எண்ணிக்கை |
| --- | --- | --- |
| 1 | இந்திய தேசிய காங்கிரசு | 426 |
| 2 | தெலுங்கு தேசம் கட்சி | 30 |
| 3 | இந்திய பொதுவுடைமைக் கட்சி (மார்க்சிஸ்ட்) | 23 |
| 4 | ஜனதா கட்சி | 16 |
| 5 | அனைத்திந்திய அண்ணா திராவிட முன்னேற்றக் கழகம் | 12 |
| 6 | சுயேட்சை | 9 |
| 7 | அகாலி தளம் | 7 |
| 8 | அசாம் கண பரிசத் | 7 |
| 9 | இந்திய பொதுவுடைமைக் கட்சி | 6 |
| 10 | காங்கிரசு (எஸ்) | 5 |
| 11 | லோக் தளம் | 4 |
| 12 | எதிலும் சாராதவர்கள் | 4 |
| 13 | ஜம்மு காஷ்மீர் தேசிய மாநாட்டு கட்சி | 3 |
| 14 | புரட்சிகர சோசலிசக் கட்சி | 3 |
| 15 | அனைத்திந்திய பார்வார்டு பிளாக்கு | 2 |
| 16 | பாரதிய ஜனதா கட்சி | 2 |
| 17 | திராவிட முன்னேற்றக் கழகம் | 2 |
| 18 | கேரள காங்கிரசு (எம்) | 2 |
| 19 | இந்திய ஒன்றிய முஸ்லிம் லீக் | 2 |
| 20 | நியமன உறுப்பினர்கள் | 2 |
# தொழிற்சாலை



## **தொழிற்சாலை**
**தொழிற்சாலை** என்பது தொழிலாளர்களாகக் கொண்ட வளாகம் தொழிற்சாலை எனப்படுகிறது. வளாகம் என்பது தொழிற்சாலை இயங்கும் கட்டிடம், அதன் சுற்றுச்சுவர், அதற்குள் இருக்கும் திறந்த காலி இடங்கள் ஆகியவற்றையும் உள்ளடக்கும்.  

தொழிற்சாலை என்பது மூலப்பொருட்களையும், முடிவுற்ற பொருட்களையும் உற்பத்தி செய்வதாகும். தொழிற்சாலை என்ற சொல்லானது வர்த்தகத் தொடர்பான நடைமுறைப்  பணிகளையும், பொருட்களைத் தயாரிப்பதிலும் தம்மை ஈடுபடுத்திக் கொள்வதாகும் . ஒரு தொழிற்சாலையில் உற்பத்திச் செய்யப்பட்ட பொருட்கள் நேரடியாக இறுதி நுகர்வுக்கு வருமானால் அவை நுகர்வுப் பொருட்கள் எனப்படும். (உ.ம்.) பற்பசை, சோப்பு, தொலைக்காட்சி பெட்டி.  

தொழிற்சாலை தயாரிக்கக்கூடிய பொருட்களுக்குத் தேவைப்படும் உதிரி பாகங்களைத் தயாரிக்கும் மற்றோரு தொழிற்சாலை பொருட்கள் மூலதனப் பொருட்கள் எனப்படும்.  
(எ.கா.) இயந்திரங்கள், உதிரிபாகங்கள்.  

### **தொழிற்சாலையின் வகைகள்**
1. பிரித்தெடுக்கும் தொழிற்சாலை.2. மரபுத் தொழிற்சாலை 3. கட்டுமானத் தொழிற்சாலை 4. தயாரிப்பு தொழிற்சாலை.  

#### 1.பிரித்தெடுக்கும் தொழிற்சாலை
பூமியிலிருந்து தோண்டி எடுக்கும் பொருட்களைப் பிரித்தெடுக்கக் கூடிய தொழிற்சாலைகளுக்குப் பிரித்தெடுக்கும் தொழிற்சாலை என்று பெயர்.(எ.டு.) வேட்டையாடுதல், மீன்பிடித்தல், சுரங்கப் பணிகள்.  

#### 2.மரபுத் தொழிற்சாலை
நுகர்வோரின் உபயோகத்திற்காக சில தாவரங்களும், மிருகங்களும் வளர்க்கப்படுகின்றன.இவையே மரபுத் தொழிற்சாலை எனப்படுகின்றன.(உ.ம்.) மீன்வளர்ப்பு, கோழிப்பண்ணை, பன்றி வளர்ப்பு.  

#### 3.கட்டுமானத் தொழிற்சாலை
கட்டிடங்கள், பாலங்கள், சாலைகள், அணைகள் முதலானவற்றைக் கட்டத் தேவையான பொருட்கள் தயாரிக்கும் தொழிற்சாலைக்கு கட்டுமானத் தொழிற்சாலை என்று பெயர். இது பிற தொழிற்சாலைகள் தயாரித்து வழங்கும் சிமெண்டு, இரும்பு மற்றும் எஃகு முதலானவற்றைப் பயன்படுத்திக் கொள்ளும்.  

### 4.தயாரிப்புத் தொழிற்சாலை
கச்சாப் பொருட்களை அல்லது பாதி முடிவு பெற்றப் பொருட்களை, முடிவுற்ற பொருட்களாக மாற்றக் கூடிய தொழிற்சாலைகளைத் தயாரிப்பு தொழிற்சாலை எனலாம். பருத்தி  
துணி உற்பத்தி செடீநுயக்கூடிய ஆலை இதற்கு ஒரு உதாரணமாகும். ஏனெனில் கச்சாப்பருத்தியை,  
நூலிழையாகவும் நூலிழையை நல்ல துணியாகவும் இத்தொழிற்சாலை மாற்றுவதால் இதனைத்  
தயாரிப்புத் தொழிற்சாலை எனலாம். தயாரிப்பு தொழிற்சாலைகளை மேலும் தொடர் தொழிற்சாலை  
எனவும், ஒன்று திரட்டும் தொழிற்சாலை எனவும் பிரிக்கலாம்.  

#### தொடர் தொழிற்சாலை
இவ்விதத் தொழிற்சாலையில் கச்சாப் பொருட்களைத் தொழிற்சாலையின்  
ஒருமுனையிலிட்டு, பல்வேறு நிலைகளைக் கடந்து முற்றுப் பெற்றப் பொருட்களாக  
மாற்றுகின்றன. இத்தொழிற்சாலையில் பொருட்கள் பல்வேறு நிலைகளில் தொடர்ந்து வருவதால்  
தொடர் தொழிற்சாலை என அழைக்கப்படுகிறது. (எ.டு.) ஆடை, காகிதம் மற்றும் சர்க்கரை  
தயாரிக்கும் தொழிற்சாலைகள்.  

#### ஓன்று திரட்டும் தொழிற்சாலை
இவ்வித தொழிற்சாலை பல்வேறு பொருட்களைச் சேகரித்து ஒன்றிணைத்து, கடைசி  
நிலையில் முற்றுப் பெற்றப் பொருட்களாக மாற்றுகின்றன. மோட்டார் வாகனம், மிதிவண்டி,  
கணிப்பொறி இதற்கு உதாரணங்களாகும்.
# ஒன்பதாவது மக்களவை



இந்திய நாடாளுமன்றத்தின் **ஒன்பதாவது மக்களவை** 1989 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:  

விஸ்வநாத் பிரதாப் சிங் திசம்பர் 02, 1989 முதல் நவம்பர் 10, 1990 வரை பாரதிய ஜனதா மற்றும் இடதுசாரிக் கட்சிகளின் உதவியுடன் பிரதமரானார். 1984 இந்தியப் பொதுத் தேர்தலுக்குப் பிறகு முந்தைய 8வது மக்களவையுடன் ஒப்பிடும்போது இந்திய தேசிய காங்கிரசு 207 இடங்களை இழந்தது.  

பின்னர் ராஜீவ் காந்தியின் இந்திய தேசிய காங்கிரசின் வெளிப்புற ஆதரவுடன் சந்திரசேகர் 10 நவம்பர் 1990 முதல் 21 ஜூன் 1991 வரை பிரதமரானார்.  

அடுத்த 10வது மக்களவை 1991 இந்திய பொதுத் தேர்தலுக்குப் பிறகு 20 ஜூன் 1991 அன்று உருவாக்கப்பட்டது.  

## முக்கிய உறுப்பினர்கள்
| எண் | உறுப்பினர் பெயர் | பதவி வகித்த காலம் |  |
| --- | --- | --- | --- |
| 1. | ரபி ராய் | மக்களவைத் தலைவர் | 12-19-89 -07-09-91 |
| 2. | சிவ்ராஜ் பாட்டீல் | மக்களவைத் துணைத்தலைவர் | 03-19-90 - 03-13-91 |
| 3. | சுபாஷ் சி காஷ்யப் | பொதுச்செயலாளர் | 12-31-83 -08-20-90 |
| 4. | கே. சி. இரசுதோகி | பொதுச்செயலாளர் | 09-10-90 -12-31-91 |

## கட்சி வாரியாக உறுப்பினர்கள்
ஒன்பதாவது மக்களவைக்கு தேர்ந்தெடுக்கப்பட்ட நாடாளுமன்ற உறுப்பினர்களின் எண்ணிக்கை கட்சி வாரியாக அட்டவணையில் கொடுக்கப்பட்டுள்ளது.  
| வரிசை எண் | கட்சி | உறுப்பினர்கள் எண்ணிக்கை |
| --- | --- | --- |
| 1 | இந்திய தேசிய காங்கிரசு | 195 |
| 2 | ஜனதா தளம் | 142 |
| 3 | பாரதிய ஜனதா கட்சி | 89 |
| 4 | இந்திய பொதுவுடைமைக் கட்சி (மார்க்சிஸ்ட்) | 34 |
| 5 | இந்திய பொதுவுடைமைக் கட்சி | 12 |
| 6 | அனைத்திந்திய அண்ணா திராவிட முன்னேற்றக் கழகம் | 11 |
| 7 | சுயேச்சை | 8 |
| 8 | சிரோமணி அகாலி தளம் | 7 |
| 9 | பகுஜன் சமாஜ் கட்சி | 4 |
| 10 | புரட்சிகர சோசலிசக் கட்சி | 4 |
| 11 | அனைத்திந்திய பார்வார்டு பிளாக்கு | 3 |
| 12 | ஜம்மு காஷ்மீர் தேசிய மாநாட்டு கட்சி | 3 |
| 13 | ஜார்க்கண்ட் முக்தி மோர்ச்சா | 3 |
| 14 | சிவ சேனா | 3 |
| 15 | நியமன உறுப்பினர்கள் | 3 |
| 16 | இந்திய ஒன்றிய முஸ்லிம் லீக் | 2 |
| 17 | தெலுங்கு தேசம் கட்சி | 2 |
| 18 | அனைத்திந்திய மஜ்லிசே இத்திகாதுல் முசுலிமீன் | 1 |
| 19 | இந்து மகாசபை | 1 |
| 20 | காங்கிரசு (எஸ்) | 1 |
| 21 | கூர்க்கா தேசிய விடுதலை முன்னணி | 1 |
| 22 | இந்திய மக்கள் முன்னணி | 1 |
| 23 | கேரள காங்கிரசு (எம்) | 1 |
| 24 | மகாராட்டிரவாதி கோமந்த கட்சி | 1 |
| 25 | மார்க்சிஸ்ட் கூட்டமைப்பு | 1 |
| 26 | சிக்கிம் சங்ராம் பரிசத்து | 1 |
# பத்தாவது மக்களவை



இந்திய நாடாளுமன்றத்தின் **பத்தாவது மக்களவை** 1991 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இவர்கள் 1991 மே-ஜூன் மாதங்களில் நடைபெற்ற இந்திய பொதுத் தேர்தலின் போது தேர்ந்தெடுக்கப்பட்டனர். மக்களவை என்பது இந்திய நாடாளுமன்றத்தின் கீழ் அவையாகும்.  

இந்திய தேசிய காங்கிரசின் பி. வி. நரசிம்ம ராவ் 21 ஜூன் 1991 முதல் 16 மே 1996 வரை இந்தியாவின் பிரதமராக பணியாற்றினார். இந்திய தேசிய காங்கிரசு 244 இடங்களை வென்றது. இது முந்தைய 9வது மக்களவையில் இ. தே. கா. பெற்ற எண்ணிக்கையினை விட 47 பேர் அதிகம்.  

இதனையடுத்து 11வது மக்களவை 1996 இந்தியப் பொதுத் தேர்தலுக்குப் பிறகு 15 மே 1996 அன்று அமைக்கப்பட்டது.  

## முக்கிய உறுப்பினர்கள்
| எண் | உறுப்பினர் பெயர் | பதவி வகித்த காலம் |  |
| --- | --- | --- | --- |
| 1. | சிவ்ராஜ் பாட்டீல் | மக்களவைத் தலைவர் | ஜூலை 10, 1991 - மே 22, 1996 |
| 2. | சித்தநஞ்சப்பா மல்லிகார்ஜுனையா | மக்களவைத் துணைத் தலைவர் | ஆகஸ்டு 13, 1991 - மே 10, 1996 |
| 3. | கே. சி. இரசுதோகி | பொதுச்செயலர் | சூன் 20, 1991 - திசம்பர் 31, 1991 |
| 4. | சி. கே. ஜெயின் | பொதுச்செயலர் | சனவரி 1, 1992 - மே 31, 1994 |
| 5. | ஆர். சி. பரத்வாஜ் | பொதுச்செயலர் | மே 31, 1994 - திசம்பர் 31, 1995 |
| 6. | எஸ். என். மிசுரா | பொதுச்செயலர் | சனவரி 1, 1996 - மே 10, 1996 |

## கட்சி வாரியாக நாடாளுமன்ற உறுப்பினர்கள்
10ஆவது மக்களவையின் நாடாளுமன்ற உறுப்பினர்கள் எண்ணிக்கை கட்சி வாரியாக அட்டவணையில் கொடுக்கப்பட்டுள்ளது.  
| வ. எண் | கட்சி | எண்ணிக்கை |
| --- | --- | --- |
| 1 | இந்திய தேசிய காங்கிரசு | 252 |
| 2 | பாரதிய ஜனதா கட்சி | 121 |
| 3 | ஜனதா தளம் | 63 |
| 4 | இந்திய பொதுவுடைமைக் கட்சி (மார்க்சிஸ்ட்) | 36 |
| 5 | இந்தியப் பொதுவுடைமைக் கட்சி | 14 |
| 6 | அனைத்திந்திய அண்ணா திராவிட முன்னேற்றக் கழகம் | 12 |
| 7 | ஜார்க்கண்ட் முக்தி மோர்ச்சா | 7 |
| 8 | தெலுங்கு தேசம் கட்சி | 7 |
| 9 | தெலுங்கு தேசம் (வி) | 6 |
| 10 | புரட்சிகர சோசலிசக் கட்சி | 5 |
| 11 | ஜனதா கட்சி | 4 |
| 12 | சிவ சேனா | 4 |
| 13 | பகுஜன் சமாஜ் கட்சி | 3 |
| 14 | பார்வார்டு பிளாக்கு | 3 |
| 15 | நியமன உறுப்பினர்கள் | 3 |
| 16 | இந்திய ஒன்றிய முஸ்லிம் லீக் | 2 |
| 17 | அனைத்திந்திய பார்வார்டு பிளாக்கு | 1 |
| 18 | அனைத்திந்திய மஜ்லிசே இத்திகாதுல் முசுலிமீன் | 1 |
| 19 | அசாம் கன பரிசத் | 1 |
| 20 | இந்தியப் பொதுவுடமைக் கட்சி (மார்க்சியம்-லெனினியம்) விடுதலை | 1 |
| 21 | இந்திய காங்கிரசு (சோசலிசம்)]] | 1 |
| 22 | இந்திய தேசிய காங்கிரசு (Congress) | 1 |
| 23 | அரியானா முன்னேற்றக் கட்சி | 1 |
| 24 | சுயேச்சை (அரசியல்) | 1 |
| 25 | கேரளா காங்கிரசு | 1 |
| 26 | மணிப்பூர் மக்கள் கட்சி | 1 |
| 27 | என். பி. சி. | 1 |
| 28 | சமதா கட்சி | 1 |
| 29 | சிக்கிம் சன்ங்ராம் பரிசாத் | 1 |
# பதினொராவது மக்களவை



இந்திய நாடாளுமன்றத்தின் **பதினொராவது மக்களவை** இந்தியப் பொதுத் தேர்தல், 1996 இற்குப் பின் கூடியது. இதன், முக்கிய உறுப்பினர்கள்.  

## முக்கிய உறுப்பினர்கள்
| எண் | உறுப்பினர் பெயர் | பதவி வகித்த காலம் |  |
| --- | --- | --- | --- |
| 1. | பி. ஏ. சங்மா | மக்களவைத் தலைவர் | 05-23-96 - 03-23-98 |
| 2. | சுராஜ் பான் | மக்களவைத் துணைத் தலைவர் | 07-12-96 -12-04-97 |
| 3. | சுரேந்திர மிஸ்ரா | பொதுச் செயலர் | 01-01-96 -07-15-96 |
| 4. | எஸ். கோபாலன் | பொதுச் செயலர் | 07-15-96 - 07-14-99 |
# பெற்றோரின் பெற்றோர்

(1890)]]  
**பெற்றோரின் பெற்றோர்** (Grandparent) அல்லது பாட்டன் பாட்டி என்ப்படுவோர், நமது தாய், தந்தையரின் பெற்றோர்கள் ஆவர். பெற்றோரின் தந்தையை பாட்டன் எனவும் பெற்றோரின் தாயை பாட்டி எனவும் அழைப்பர். அதேவேளை பெற்றோரின் பெற்றோர்கள் தம் பிள்ளைகளின் பிள்ளைகளை பேரன் (ஆண் பிள்ளை), பேர்த்தி(பெண் பிள்ளை) எனவும் அழைப்பதுண்டு.  

## மேற்கத்தேய கலாச்சாரம் தவிர்ந்த வேறு கலாச்சாரங்களில் பெற்றோரின் பெற்றோர்கள்
கிழக்காசிய கலாச்சாரங்களில் பெற்றோரின் பெற்றோர் இளையோருக்கு நல்ல முன்மாதிரியாகவும், சமூகத்தில் உயர்ந்தவர்களாகவும் முக்கிய அங்கத்தவர்களாகவும், மதிக்கப்பட்டனர். மேற்கத்தேய கலாச்சாரம் தவிர்ந்த வேறு கலாச்சாரங்களில் பெற்றோரின் பெற்றோர்களுக்கு தத்தமது குடும்ப விடயங்களில் அதிகாரம் செலுத்தக்கூடிய தன்மை காணப்பட்டது, குறிப்பாக சிறுவர்களின் போக்கைப் பற்றியும் அச்சிறுவர்களைக் கண்காணிக்கவும், அவர்களின் போக்கைப்பற்றி மதிப்பிடவும் அவர்களால் முடிந்தது. இவ்வாறானதொரு கலாச்சார முறை மேற்கத்தேய கலாச்சாரத்தில் காணப்படாமையால், அதன் விளைவாக கருக் குடும்பங்களின் எண்ணிக்கையும் அதிகரித்தது.
# பன்னிரண்டாவது மக்களவை



இந்திய நாடாளுமன்றத்தின் **பன்னிரண்டாவது மக்களவை** இந்தியப் பொதுத் தேர்தல், 1998 க்குப்பின் கூடியது. இதன் முக்கிய உறுப்பினர்கள்:  

## முக்கிய உறுப்பினர்கள்
| எண் | உறுப்பினர் பெயர் | பதவி வகித்த காலம் |  |
| --- | --- | --- | --- |
| 1. | ஜி. எம். சி. பாலயோகி | மக்களவைத் தலைவர் | 03-24-98 -10-22-99 |
| 2. | பி. எம்.சையது | மக்களவைத் துணைத் தலைவர் | 12-17-98 - 04-26-99 |
| 3. | எஸ். கோபாலன் | பொதுச் செயலர் | 07-15-96 - 07-14-99 |
| 4. | ஜி.சி. மல்கோத்ரா | பொதுச் செயலர் | 07-14-99 - 07-28-05 |

## கட்சி வாரியாக உறுப்பினர்கள்
| வ. எண். | கட்சி | கட்சி கொடி | நாடாளுமன்ற உறுப்பினர்களின் எண்ணிக்கை |
| --- | --- | --- | --- |
| 1 | பாரதிய ஜனதா கட்சி | 182 |  |
| 2 | இந்திய தேசிய காங்கிரசு | 141 |  |
| 3 | இந்திய பொதுவுடைமைக் கட்சி (மார்க்சிஸ்ட்) | 32 |  |
| 4 | சமாஜ்வாதி கட்சி | 20 |  |
| 5 | அனைத்திந்திய அண்ணா திராவிட முன்னேற்றக் கழகம் | 18 |  |
| 6 | இராச்டிரிய ஜனதா தளம் | 17 |  |
| 7 | சமதா கட்சி | 12 |  |
| 8 | தெலுங்கு தேசம் கட்சி | 12 |  |
| 9 | பிஜூ ஜனதா தளம் | 9 |  |
| 10 | இந்திய பொதுவுடைமைக் கட்சி | 9 |  |
| 11 | சிரோமணி அகாலி தளம் | 8 |  |
| 12 | அகில இந்திய திரிணாமுல் காங்கிரசு | 7 |  |
| 13 | திராவிட முன்னேற்றக் கழகம் | 6 |  |
| 14 | சுயேச்சை | 6 |  |
| 15 | ஜனதா தளம் | 6 |  |
| 16 | சிவ சேனா | 6 |  |
| 17 | பகுஜன் சமாஜ் கட்சி | 5 |  |
| 18 | புரட்சிகர சோசலிசக் கட்சி | 5 |  |
| 19 | இந்திய தேசிய லோக் தளம் | 4 |  |
| 20 | பாட்டாளி மக்கள் கட்சி | 4 |  |
| 21 | இந்தியக் குடியரசுக் கட்சி | 4 |  |
| 22 | ஜம்மு காஷ்மீர் தேசிய மாநாட்டு கட்சி | 3 |  |
| 23 | லோக் சக்தி | 3 |  |
| 24 | மறுமலர்ச்சி திராவிட முன்னேற்றக் கழகம் | 3 |  |
| 25 | தமிழ் மாநில காங்கிரசு | 3 |  |
| 26 | அனைத்திந்திய பார்வார்டு பிளாக்கு | 2 |  |
| 27 | அருணாச்சல் காங்கிரசு | 2 |  |
| 28 | இந்திய ஒன்றிய முஸ்லிம் லீக் | 2 |  |
| 29 | அனைத்திந்திய மதச்சார்பற்ற இந்திரா காங்கிரசு | 1 |  |
| 30 | அனைத்திந்திய மஜ்லிசே இத்திகாதுல் முசுலிமீன் | 1 |  |
| 31 | ராஷ்டிரிய ஜனதா கட்சி | 1 |  |
| 32 | மாநில தன்னாட்சி கோரிக்கை கட்சி | 1 |  |
| 33 | அரியானா முன்னேற்றக் கட்சி | 1 |  |
| 34 | ஜனதா கட்சி | 1 |  |
| 35 | கேரள காங்கிரசு (எம்) | 1 |  |
| 36 | மணிப்பூர் மாநில காங்கிரசு கட்சி | 1 |  |
| 37 | இந்திய குடியானவர்கள் மற்றும் தொழிலாளர்கள் கட்சி | 1 |  |
| 38 | சமாஜ்வாதி ஜனதா கட்சி (இராஷ்ட்ரிய) | 1 |  |
| 39 | சிக்கிம் சனநாயக முன்னணி | 1 |  |
| 40 | அசாம், சிறுபான்மையினர் ஒருங்கிணைந்த முன்னணி | 1 |  |
## தமிழ்நாடு
1998ஆம் ஆண்டு மக்களவைத் தேர்தலில் தான் அதிமுக முதல் முறையாக பாசகவுடன் கூட்டணி அமைத்தது. அத்தேர்தலில் அதிமுக 23, பாசக, பாமக மற்றும் மதிமுக தலா 5 இடங்கள் மற்றும் சனதா கட்சி 1 இடத்தில் போட்டியிட்டன. இந்தத் தேர்தலில் அதிமுக 18 இடங்களிலும் பாசக 3, பாமக 4 இடங்களிலும் வென்றன.
# போண்டா மக்கள்



**போண்டா** அல்லது **போண்டோ** மக்கள் என்பவர்கள் இந்தியாவில் ஒரிசா மாநிலத்தின் தென்மேற்குப் பகுதியில்  
மால்கான்கிரி மாவட்டத்தின் மலைப்பகுதிகளில் வாழும் பழங்குடி மக்கள். இப்பகுதி, ஒரிசா, சத்தீசுக்கர், ஆந்திரப் பிரதேசம் ஆகிய மூன்று மாநிலங்கள் கூடுமிடத்தில் உள்ளது. இவர்களில் இன்று ஏறத்தாழ 5000 பேர்கள்தான் இருக்கின்றனர் (1991 கணக்கெடுப்பின் படி). இவர்கள் முண்டா என்னும் ஆசுத்திரேலிய-ஆசிய குடும்பத்து மொழி பேசும் மக்கள் என்று அறிஞர்கள் கருதுகிறார்கள்.. இம்மக்கள் இந்தியாவின் தாழ்த்தப்பட்ட (scheduled tribe) இனங்களில் ஓரினமாக பதிவு செய்ய்ப்பட்டுள்ளனர். இவர்கள் *ரேமோ* (Remo) என்றும் அறியப்படுகின்றார்கள். இவர்கள் பேசும் போண்டா மொழியில் *ரேமோ* என்றால் மக்கள் என்று பொருள். இவர்களுக்கு வழங்கும் பிற பெயர்கள் போண்டோ, போண்டோ பொரா'சா (Bondo Poraja).  

இவ்வினத்தவர் ஓரளவுக்கு ஆடை அணிகலன்கள் அணிகின்றனர். இவ்வின மக்களின் பெண்கள் தங்கள் கழுத்தில் மிகவும் தடிப்பான வெள்ளி வளையங்களை அணிகின்றனர். காதிலும், மூக்கிலும் பல இடங்களில் தோடு, வளையங்கள் அணிகின்றனர். சிறு குழந்தைகளும் மூக்கணிகள் அணிகின்றனர். போண்டா இன மக்களில் ஆண்களை விட பெண்களின் எண்ணிக்கை அதிகமாக உள்ளது..  

இவர்கள், அருகில் உள்ள ஊர்ப்புற சந்தைகளில் பண்டமாற்று முறையில் ("பின்னிமோய் புரோத்தா, 'binnimoy protha')பொருள்களைப் பரிமாறுகிறார்கள். இம்மக்கள் தாங்கள் வாழிடங்களில் சென்று காண்பது எளிதல்ல என்று சிலர் கருதுவதால், ஞாயிற்றுக் கிழமை சந்தைகளில் காண்பதே பெரும்பாலும் நிகழ்வதாகும்.  

## துணைநூல்கள்

- Pancorbo, Luis (2008):"Bonda" en "Avatares. Viajes por la India de los dioses". pp.&nbsp;147–167. Miraguano Ediciones, Madrid.
# இலங்கைத் தமிழர் உரிமைப் போர்



**இலங்கைத் தமிழர் உரிமைப் போர்** என்பது நான்காம் ஈழப்போரின் இறுதிகட்டத்தில் வன்னியில் நடந்த ஈழத் தமிழர் இனப்படுகொலையைக் கண்டித்தும், உடனடி நிவாரணம் கோரியும், தமிழர்களின் அடிப்படை மனித உரிமைகளை கோரியும் உலகெங்கும் மார்ச் 19, 2009 திங்கட்கிழமை நடைபெற்ற எதிர்ப்புப் போராட்டங்களைக் குறிக்கிறது.  

தமிழ் மக்களின் தன்னாட்சி, தாயகம், தேசியம், மனித உரிமைகளை இலங்கை அரசு மதிக்க சர்வதேச சமூகம் அழுத்தம் தரும் வண்ணம் இந்த போராட்டங்கள் ஒழுங்குசெய்யப்பட்டன. மக்கள், ஊடகம், அரசியல், பொருளாதாரம் ஆகிய நான்கு தளங்களையும் இலக்காகக் கொண்டு இப் போராட்டங்கள் முன்னெடுக்கப்பட்டன.
# தன்னாட்சி

**தன்னாட்சி** (autonomy) என்பது ஒரு முடிவைத் தாமாகவே முன்வந்து எடுக்கும் உரிமையுள்ள நிலையாகும் . தன்னாட்சி உரிமை கொண்ட அமைப்புகள், நிறுவனங்கள் விடுதலையாகவும் தம் விருப்பத்திற்கேற்ப தம் முடிவுகளை இருக்கும் இயல்பு கொண்டவையாகவும் இருப்பதை பார்க்கலாம்.  

## சமூகவியல்

சமூகவியல் போன்ற துறைகளில் தன்னாட்சி என்பது முழு அளவில் இல்லாமல், ஒன்றைச் சார்ந்த அளவில் முழுமையற்ற உரிமையுள்ளதாகவே வரையறுக்கப் பட்டுள்ளது.  

## அரசியல்
அரசியல் பொருளில், தன்னாட்சி என்பது ஓர் அமைப்பு தம்மைத்தாமே ஆண்டுகொள்கின்ற உரிமை உள்ளதைக் குறிக்கும்.  

## மெய்யியல்
மெய்யியல் (philosophy) துறையில், தன்னாட்சி என்பது மிக இன்றியமையாத, பல்வேறு வகையிலும் தாக்கத்தை ஏற்படுத்தக் கூடிய கோட்பாடாகப் பயன்படுத்தப் படுகின்றது. எடுத்துக் காட்டாக, ஒழுக்கவியல் மெய்யியல் (moral philosophy) துறையில், தன்னாட்சி என்பது ஒருவர் தன்னை நல்லொழுக்கக் கோட்பாடுகட்கு உட்படுத்திக் கொள்வதைக் குறிக்கும்.  

## சமயம்
கிறித்துவ சமயத்தில், தன்னாட்சி என்பது அரை-குறையான ஆட்சி முறையைக் குறிக்கும்.  

## பொறியனியல்
பொறியனியல் (robotics) துறையில், தன்னாட்சி என்பது ஒரு பொறியன் (robot) மனிதர் துணையின்றி தானே பல செயல்களை செய்து முடிக்கும் திறனைக் குறிக்கும்.
# போண்டா மொழி



**போண்டா மொழி** அல்லது **போண்டோ மொழி** அல்லது **ரேமோ மொழி** என்று அழைக்கப்படும் மொழி ஏறத்தாழ 5000 (ஐயாயிரம்) மக்களாக இருக்கும் போண்டா என்னும் இந்தியப் பழங்குடி மக்களின் மொழியாகும். இவர்கள் இந்தியாவில் ஒரிசா மாநிலத்தின் தென் மேற்குப் பகுதியில் வாழ்கிறார்கள்.  

## மொழியின வகைப்பாடு
போண்டா மொழி, ஆசுத்திரேலிய-ஆசிய மொழிக் குடும்பத்தில் உள்ள முண்டா மொழிக் கிளைக்குடும்பத்தின் தென்கிளையைச் சேர்ந்த மொழி. போண்டா மொழி குத்தோப் மொழிக்கு (Gutob language) நெருக்கமான மொழி .  

## வெளி இணைப்புகள்ள்
- Patricia Donegan & David Stampe’s Online Remo Dictionary

## அடிக்குறிப்புகளும் மேற்கோள்களும்